Szia! Üdv az OpenStreetMapen!

Húha, jó sok infót megadtál, köszönjük! Viszont van egy pár probléma velük, van egy pár címkézési szabályunk, amiket be kell tartani, hogy az adatbázis használható maradjon. Leírom mik nem jók, javítsd ki kérlek őket. Ha nem tudod, vagy nem akarod kijavítani, akkor szólj, és kijavítom én.

- Helyrajzi számokat az addr:conscriptionnumber címkében tároljuk, bővebb infó a címek helyes megadásáról itt: https://wiki.openstreetmap.org/wiki/Hungary/Jelölési_példák#Címek
-Az épület építési idejét a start_date címkében kell megadni: https://wiki.openstreetmap.org/wiki/Key:start_date
- Épületek stílusát (hogy neoeklektikus) a building:architecture címkében lehet tárolni: https://wiki.openstreetmap.org/wiki/Key%3Abuilding%3Aarchitecture
- Több nyelvű információkat külön címkékbe kell írni , nyelvi suffix-ekkel ellátva, a a suffix nélküli az adott ország hivatalos nyelve. Szóval az angol nyelvű leírást a description:en mezőbe kell írni.
- Általában ilyen szabadszavas leírásokra nem az OSM a legjobb hely, ha ezeket le lehet írni standard címkékkel is. Ebben az esetben én ezt törölném, mivel innen minden infót strukturált formában meg lehet adni máshogy.
- smoking=separated magyarul azt jelenti, hogy dohányzás kijelölt helységben. Ha ez középület, akkor ez Magyarországon illegális. Ha az udvaron lehet dohányozni, akkor a smoking=outside a jó címke.
- Megváltozott funkciójú épületeknél az eredeti funkciót meghagyjuk a building=* címkében, az aktuális funkciót pedig a building:use címkébe írjuk. Tehát ha ez régen lakóház volt most iroda, akkor building=apartments, building:use=commercial https://wiki.openstreetmap.org/wiki/Key:building:use
- A forrásokat manapság már inkább a változáscsomag címkéi között szokták megadni, nem az épületen: https://wiki.openstreetmap.org/wiki/Key:source

Ha kérdésed merülne fel, a magyar szerkesztő közösség elérhetőségeit megtalálod ezen az oldalon: https://wiki.openstreetmap.org/wiki/Hungary/Közösség

További jó térképezést! 
